惊弓之鸟

《战国策》 · 刘向

天下合从。赵使魏加见楚春申君曰：君有将乎？曰：有矣，欲谁当而可？曰：臣请问之。春申君曰：临武君为将。魏加曰：臣少之时好射，臣愿以射譬之，可乎？春申君曰：可。加曰：异日者，更羸与魏王处京台之下，仰见飞鸟。更羸谓魏王曰：臣为王虚发而下鸟。魏王曰：然则射可至此乎？更羸曰：可。有间，雁从东来，更羸以虚发而下之。魏王曰：然则射可至此乎？更羸曰：此孽也。王曰：先生何以知之？对曰：其飞徐而鸣悲。飞徐者，故疮痛也；鸣悲者，久失群也。故疮未息，而惊心未去，闻弦音引而高飞，故疮裂而陨也。今临武君尝为秦孽，不可以为拒秦之将也。